CELEX: 32015D2188
Language: et
Date: 2015-11-25 00:00:00
Title: Komisjoni rakendusotsus (EL, Euratom) 2015/2188, 25. november 2015, millega muudetakse otsust 2005/872/EÜ, millega lubatakse Tšehhi Vabariigil kasutada käibemaksu omavahendite baasi arvutamiseks teatavaid ligikaudseid arvestusi (teatavaks tehtud numbri C(2015) 8174 all)

27.11.2015   
            
            
               ET
            
            
               Euroopa Liidu Teataja
            
            
               L 312/21
            
         KOMISJONI RAKENDUSOTSUS (EL, Euratom) 2015/2188,
   25. november 2015,
   millega muudetakse otsust 2005/872/EÜ, millega lubatakse Tšehhi Vabariigil kasutada käibemaksu omavahendite baasi arvutamiseks teatavaid ligikaudseid arvestusi
   
      
         (teatavaks tehtud numbri C(2015) 8174 all)
      
   
   (Ainult tšehhikeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist lõiku,
   olles konsulteerinud omavahendite nõuandekomiteega
   ning arvestades järgmist:
   
               (1)
            
            
               Vastavalt nõukogu direktiivi 2006/112/EÜ (2) artiklile 381 võib Tšehhi Vabariik seni, kuni sama maksuvabastust kohaldatakse ühes 30. aprillil 2004 ühendusse kuulunud liikmesriikidest, jätkata X lisa B osa punktis 10 nimetatud rahvusvahelise reisijateveo maksust vabastamist selles liikmesriigis ühinemiskuupäeval kehtinud tingimuste kohaselt. Kõnealuseid tehinguid tuleb arvesse võtta käibemaksu omavahendite baasi kindlaksmääramisel.
            
         
               (2)
            
            
               Komisjoni otsusega 2005/872/EÜ, Euratom (3) lubati Tšehhi Vabariigil kasutada ligikaudseid arvestusi tehingute puhul, millele on osutatud direktiivi 2006/112/EÜ X lisa B osa punktis 10.
            
         
               (3)
            
            
               Oma 29. aprilli 2015. aasta vastuses komisjoni 14. veebruari 2014. aasta kirjale käibemaksupõhiste omavahendite kontrollimise lihtsustamise kohta (4) taotles Tšehhi Vabariik komisjonilt luba kasutada eelarveaastatel 2015–2020 direktiivi 2006/112/EÜ X lisa B osa punktis 10 osutatud tehingute puhul käibemaksu omavahendite baasi arvutamisel kindlat protsendimäära vahebaasist. See protsendimäär on Tšehhi Vabariigis püsinud aastaid muutumatuna. Seepärast tuleks Tšehhi Vabariigil lubada käibemaksu omavahendite baasi arvutamiseks kasutada kindlat protsendimäära vastavalt komisjoni saadetud kirjale.
            
         
               (4)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (5)
            
            
               Seepärast tuleks otsust 2005/872/EÜ, Euratom vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusesse 2005/872/EÜ, Euratom lisatakse artikkel 1a:
   
      „Artikkel 1a
      Erandina käesoleva otsuse artiklist 1 lubatakse Tšehhi Vabariigil käibemaksu omavahendite baasi arvutamisel alates 1. jaanuarist 2015 kuni 31. detsembrini 2020 nõukogu direktiivi 2006/112/EÜ (5) X lisa B osa punktis 10 osutatud tehingute (reisijatevedu) puhul kasutada protsendimäära 0,10 % vahebaasist.
   
   Artikkel 2
   Käesolev otsus on adresseeritud Tšehhi Vabariigile.
   
      Brüssel, 25. november 2015
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Komisjoni otsus 2005/872/EÜ, Euratom, 21. november 2005, millega lubatakse Tšehhi Vabariigil kasutada käibemaksu omavahendite baasi arvutamiseks teatavaid ligikaudseid arvestusi (ELT L 322, 9.12.2005, lk 19).
   
      (4)  Ares(2015)371446.